آوروپا بیرلیگی پولیس تشکیلاتی‌نین (یوروپل) مودیری راب وینرایت جمعه گونو تؤره‌دیلن دونیا میقیاس‌لی سیبر سالدیرینین 150 اؤلکه‌ده 200 مین کامپیوتره تأثیر ائتدیگینی بیلدیردی.
اینگیلیس کانا‌لی ITV -یه موصاحیبه وئرن وینرایت  سیبر سالدیرینین چوخونون ایش یئرلرینده و بعضی‌لری‌نین ده بؤیوک شیرکت‌لرده اولدوغونو دئدی.
وینرایت سالدیرینین ایندیه ده ک گؤرونممیش بیر خصوصیته مالیک اولدوغونو،"ransomware"  دئییلن فیدیه پروگرام‌لاری و "warm" دئییلن سوخولجان تیپ‌لی کامپیوتر ویروس‌لاری‌نین بیرلشدیریلمه‌سی ایله یارادیلدیغینی بیلدیردی.
سالدیرینی ائدنلرین سؤزوگئدن بیرلشمه ویروسونون یاییلما سرعتینی آرتیرماق اوچون ایستیفاده ائتدیک‌لرینی بیل‌دیرن وینرایت حاضردا گئتدیکجه بؤیوین بیر تهلوکه ایله اوز-اوزییک. سالدیرییا معروض قالان‌لارین سایی آرتیر.
سالدیرینی کیمین طرفین‌دن حیاتا کئچیردیگی‌نین هله بیلینمدیگینی قئید ائدن وینرایت بونون جینایتکار سالدیری اولدوغو آچیق-آشکار اورتادا‌دیر" دئدی.
قئید ائدک کی، "WannaCry "  آدی وئریلن پروگرامین ایستیفاده ائدیلدیگی سالدیریدان داها چوخ روسیا، اوکراینا و تایوان تاثیرلندی.
